এই সময়, বর্ধমান: শহরের বিভিন্ন এলাকার ট্র্যাফিক ব্যবস্থা ঘুরে দেখলেন জেলার পুলিশ সুপার ভাস্কর মুখোপাধ্যায়। তাঁর সঙ্গে ছিলেন অতিরিক্ত পুলিশ সুপার প্রিয়ব্রত রায় ও জেলা পুলিশের ট্র্যাফিক বিভাগের আধিকারিকরা। কার্জন গেট, বীরহাটা, বর্ধমান স্টেশন সংলগ্ন এলাকা, নবাবহাট, গোলাপবাগ মোড়-সহ গুরুত্বপূর্ণ এলাকাগুলি বুধবার সকালে ঘুরে দেখেন তাঁরা। শহরের ট্র্যাফিক ব্যবস্থা ঢেলে সাজানোর পরিকল্পনা নিয়েছেন পুলিশ সুপার। সেই লক্ষ্যেই এ দিনের সরেজমিন পর্যবেক্ষণ।